58. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. ΕΛ/ΛΣ 1127 της 21/23 Φεβρ. 1989 (ΦΕΚ Β' 148) Διάρθρωση και λειτουργία της Διεύθυνσης Λογιστικής Τυποποίησης της Γ .Γ. ΕΣΥΕ. Έχοντας υπόψη: 1.Τις διατάξεις του δευτέρου μέρους της παρ. 2 του άρθρ. 3 του Νόμ. 1819/1988 (ΦΕΚ 256/Α'/17.11.88). 2.Την ανάγκη άμεσης υλοποίησης των διατάξεων του Νομ. 1819/1988 "σύσταση οργάνων εφαρμογής της λογιστικής τυποποίησης και άλλες διατάξεις". 3.Τις διατάξεις του άρθρ. 3 του Νομ. 1819/1988 "περί αρμοδιοτήτων" της Διεύθυνσης Λογιστικής Τυποποίησης. 4.Το γεγονός ότι η εφαρμογή του Θεσμού της λογιστικής τυποποίησης των Νόμων 1819/1988 και 1041/1980, καθώς και των σχετικών Προεδρικών Δ/των για το Γενικό Λογιστικό Σχέδιο (Γ ΛΣ) και τα Κλαδικά Λογιστικά Σχέδια (ΚΛΣ), προϋποθέτει καλά διαρθρωμένη και οργανωμένη υπηρεσία. 5.Την απόφαση του Πρωθυπουργού και του Υπουργού Εθνικής Οικονομίας Α 225/ΔΙΟΝΟΣΕ 10 (ΦΕΚ Β' 3/1989) "Ανάθεση αρμοδιοτήτων Υπουργού Εθνικής Οικονομίας στους Υφυπουργούς Εθνικής Οικονομίας Γιάννο Παπαντωνίου και Παυσανία Ζακολίκο, αποφασίζουμε: 1.Η Διεύθυνση Λογιστικής Τυποποίησης της Γενικής Γραμματείας Εθνικής Στατιστικής Υπηρεσίας της Ελλάδος του Υπουργείου Εθνικής Οικονομίας έχει την ακόλουθη διάρθρωση: α)Τμήμα Εφαρμογής Γενικής Λογιστικής. β)Τμήμα Εφαρμογής Αναλυτικής Λογιστικής. γ)Τμήμα Έρευνας και Σχεδιασμού. δ)Τμήμα Ανάπτυξης Εφαρμογών Πληροφορικής, ε)Τμήμα Διοικητικής Υποστήριξης. 2.Το Τμήμα Εφαρμογής Γενικής Λογιστικής έχει τις ακόλουθες αρμοδιότητες: α)Εποπτεύει και παρακολουθεί την εφαρμογή της γενικής λογιστικής του Γ ΛΣ και των ΚΛΣ. β)Παρέχει τις αναγκαίες οδηγίες για την εφαρμογή της γενικής λογιστικής. γ)Εισηγείται αρμοδίως για θέματα της περιπτ. δ' της παρ. 1 του άρθρ. 2 του Νόμ. 1819/1988, που αφορούν τη γενική λογιστική. δ)Εισηγείται αρμοδίως για κάθε άλλο θέμα που αφορά την εφαρμογή της γενικής λογιστικής. 3.Το Τμήμα Εφαρμογής Αναλυτικής Λογιστικής έχει τις ακόλουθες αρμοδιότητες: α)Εποπτεύει και παρακολουθεί την εφαρμογή της αναλυτικής λογιστικής του Γ ΛΣ και των ΚΛΣ. β)Παρέχει τις αναγκαίες οδηγίες για την εφαρμογή της αναλυτικής λογιστικής. γ)Εισηγείται αρμοδίως για θέματα της περιπτ. δ' της παρ. Ι του άρθρ. 2 του Νομ. 1819/1988, που αφορούν την αναλυτική λογιστική. δ)Εισηγείται αρμοδίως για κάθε άλλο θέμα που αφορά την εφαρμογή της αναλυτικής λογιστικής. 4.Το Τμήμα Έρευνας και Σχεδιασμού έχει τις ακόλουθες αρμοδιότητες: α)Παρακολουθεί την επιστημονική εξέλιξη της λογιστικής επιστήμης και τεχνικής. β)Συλλέγει στοιχεία και πληροφορίες σχετικές με την εξέλιξη της λογιστικής και τεχνικής στην Ελλάδα και σε άλλα Κράτη, ιδίως σε Κράτη - Μέλη της Ευρωπαϊκής Οικονομικής Κοινότητας. γ)Προβαίνει σε συγκριτικές επεξεργασίες και μελέτες των στοιχείων που συλλέγει και διατυπώνει σχετικά πορίσματα. δ)Οργανώνει εθνικά και διεθνή συνέδρια, σε συνεργασία με ανάλογους οργανισμούς και υπηρεσίες άλλων κρατών που έχουν την ευθύνη της λογιστικής τυποποίησης και συνεργάζεται με διεθνείς οργανισμούς λογιστικής. ε)Προβαίνει σε έρευνες και διατυπώνει πορίσματα σχετικά με την αξιοποίηση των στοιχείων της λογιστικής τυποποίησης, ιδίως δια των ηλεκτρονικών υπολογιστών, σε κλίμακα Εθνικών Λογαριασμών και Εθνικής Στατιστικής στ)Μελετάει, σχεδιάζει και παρακολουθεί το έργο της τυχόν αναθεώρησης του Γ ΛΣ, της κατάρτισης, αναθεώρησης των ΚΛΣ και των Λογιστικών Οδηγών και της κατάρτισης συστημάτων συλλειτουργίας της γενικής και της αναλυτικής λογιστικής. ζ)Προετοιμάζει και δημιουργεί τις κατάλληλες προϋποθέσεις, σε συνεργασία με τη Γενική Γραμματεία Δημόσιων Επιχειρήσεων και Οργανισμών (Δ.Ε.Κ.Ο.) και με τις διοικήσεις των δημόσιων επιχειρήσεων και οργανισμών, για την εφαρμογή του Γ ΛΣ από τις επιχειρήσεις και τους οργανισμούς αυτούς. η)Παρακολουθεί το έργο επιτροπών ή ομάδων εργασίας, στο εσωτερικό ή στο εξωτερικό, οι οποίες ασχολούνται με θέματα που έχουν σχέση με το Γ ΛΣ και γενικά με τη λογιστική τυποποίηση. θ)Επεξεργάζεται θέματα επαφής και επικοινωνίας της Διεύθυνσης με ιδρύματα τριτοβάθμιας εκπαίδευσης. ι)Εισηγείται αρμοδίως για θέματα των περιπτ. η' και θ' της παρ. Ι του άρθρ. 2 του Νομ. 1819/1988. 5.Το Τμήμα Ανάπτυξης Εφαρμογών Πληροφορικής έχει τις ακόλουθες αρμοδιότητες: α)Σχεδιάζει, σε συνεργασία με τη Διεύθυνση Μηχανογράφησης, την ανάπτυξη μηχανογραφικών εφαρμογών για την υποστήριξη της λογιστικής τυποποίησης. (Μετά τη σελ. 730,168(β) Σελ. 730,169 Τεύχος ΙΑ-6-2 Σελ. 27 Στατιστική Υπηρεσία 13.Ν.α.58 β)Επεξεργάζεται προτάσεις για την ενσωμάτωση μεθόδων εισαγωγής νέων τεχνολογιών για την προώθησή της. γ)Τηρεί τα σχετικά αρχεία. 6.Το Τμήμα Διοικητικής Υποστήριξης έχει τις ακόλουθες αρμοδιότητες: α)Υποστηρίζει διοικητικά και γραμματειακά το έργο του Εθνικού Συμβουλίου Λογιστικής (ΕΣΥ Λ), της Επιτροπής Επίλυσης Λογιστικών Αμφισβητήσεων (Ε.Ε.Λ.Α.) και των επιτροπών ή ομάδων εργασίας που συνιστώνται στο Υπουργείο Εθνικής Οικονομίας με αντικείμενο σχετικό με τη Λογιστική Τυποποίηση και την εφαρμογή της λογιστικής γενικότερα. β)Τηρεί τα αρχεία της Διεύθυνσης Λογιστικής Τυποποίησης, του ΕΣΥ Λ, της Ε.Ε.Λ.Α. και των Επιτροπών ή Ομάδων Εργασίας. γ)Οργανώνει και λειτουργεί βιβλιοθήκη για τη Λογιστική Τυποποίηση. δ)Δακτυλογραφεί, μεταφράζει και διακινεί τα έγγραφα της Διεύθυνσης, του ΕΣΥ Λ, της Ε.Ε.Λ.Α. και των Επιτροπών ή Ομάδων Εργασίας. Η ισχύς της απόφασης αυτής αρχίζει από την ημερομηνία δημοσίευσής της στην Εφημερίδα της Κυβερνήσεως. Σελ. 730,170 Τεύχος ΙΑ-6-2 Σελ. 28 13.Ν.α.58 Στατιστική Υπηρεσία 